கேள்வி: இலாசுலோ கிராசுனகார்க்காய் - இளமையும் கல்வியும் பற்றி நீங்கள் என்ன அறிந்துள்ளீர்கள்?
பதில்: கிராசுனகார்க்காய் 1954 சனவரி 5 அன்று கிழக்கு அங்கேரியின் கியுலாவில் ஒரு நடுத்தர வர்க்க யூதம்க் குடும்பத்தில் பிறந்தார். இவரின் தந்தை கியோர்கி கிராசுனகார்க்காய் வழக்கறிஞராகவும், இவரின் தாயார் யூலியா பாலிங்காசு சமூக பாதுகாப்பு நிர்வாகியாகவும் இருந்தார். இவரின் தந்தை தனது யூத பாரம்பரியத்தை மறைத்து, குராகனஃகார்க்காய்கைக்கு 11 வயதாக இருந்தபோது மட்டுமே வெளிப்படுத்தினார். கிராசுனகார்க்காய் 1972ஆம் ஆண்டில் எர்கெல் ஃபெரென்க் உயர்நிலைப் பள்ளியில் பட்டம் பெற்றார். இலத்தீன் மொழியில் நிபுணத்துவம் பெற்றார். 1973ஆம் ஆண்டில் யோசெஃப் அட்டிலா பல்கலைக்கழகத்தில் சட்டப் படிப்பைப் படிக்கத் தொடங்கினார். ஆனால் 1976ஆம் ஆண்டில் புடாபெசுட்டு உள்ள எட்வாசு உலோராண்ட் பல்கலைக்கழகத்திற்கு மாற்றப்பட்டார். இங்கு இவர் 1978 வரை தனது சட்டப் படிப்புகளைத் தொடர்ந்தார். 1978 முதல் 1983 வரை, அங்கேரிய மொழியினையும் இலக்கியத்தையும் மனிதநேய பீடத்தில் படித்துப் பட்டம் பெற்றார்.[http://www.krasznahorkai.hu/biography.html Krasznahorkai biography (official website)] (Retrieved 9 August 2012). இவரது ஆய்வறிக்கையானது 1948இல் பொதுவுடமைக் கட்சியினர் கையகப்படுத்திய பின்னர் மராய் நாடுகடத்தப்பட்டதைத் தொடர்ந்து எழுத்தாளர் சாண்டோர் மராய் எழுதிய படைப்புகளை, அனுபவங்களை மையமாகக் கொண்டது. தனது இலக்கியப் படிப்பின் போது, இவர் கோண்டோலாட் கோனிவ்கியாடோ வெளியீட்டு நிறுவனத்தில் பணியாற்றினார்.
கேள்வி: இலாசுலோ கிராசுனகார்க்காய் - எழுத்தாளராக வாழ்க்கை பற்றி தகவல் சொல்.
பதில்: தனது படிப்பை முடித்ததிலிருந்து, கிராசுனகார்க்காய் ஒரு சார்பிலா எழுத்தாளராக பணியாற்றியுள்ளார். இவரது முதல் புதினமான சாத்தானின் தாங்கோ (1985) உடனடி வெற்றியைப் பெற்றது. இது இவரை அங்கேரிய இலக்கியத்தில் ஒரு முன்னணி நபராக நிலைநிறுத்தியது. நாவலின் ஆங்கில மொழிபெயர்ப்பு பின்னர் 2013இல் சிறந்த மொழிபெயர்ப்பு புத்தக விருதைப் பெற்றது.